**Nr. 10.770 / 18.03.2022**

**REFERAT DE APROBARE**

**la Proiectul de hotărâre privind constituirea**

**Comisiei speciale de analiză și verificare a activității întreprinderilor publice**

**aflate sub autoritatea Consiliului Județean Cluj**

|  |
| --- |
| **Secțiunea 1** - **Motivul adoptării actului administrativ:**  |
| 1. **Descrierea situației actuale**
 |
| * 1. **Cerinţe care reclamă necesitatea actului administrativ:**
 |
| În ședința Consiliului Județean Cluj din data de 10.02.2022 s-a stabilit necesitatea constituirii unei Comisii speciale de analiză și verificare a activității întreprinderilor publice aflate sub autoritatea Consiliului Județean Cluj care să aibă ca obiectiv formularea de propuneri concrete de îmbunătăţire a activităţii în domeniul supus analizei și verificării.Urmare a desemnării de către liderii de grup a consilierilor județeni care să facă parte din Comisia specială de analiză și verificare a activității întreprinderilor publice aflate sub autoritatea Consiliului Județean Cluj, se propune următoarea componență:* dl Alexandru Cordoș
* dl Traian Abrudan
* dl Antal Geza
* dl Ionuț Florea
* dl Călin Cosma

Art. 127 alin. (1) și alin. (2) din Ordonanța de Urgență nr. 57/2019 privind Codul administrativ, cu modificările şi completările ulterioare, prevede:*(1) Consiliile locale pot organiza comisii speciale de analiză şi verificare formate din consilieri locali, pe perioadă determinată, la propunerea unei treimi din numărul consilierilor locali în funcţie sau a primarului. Componenţa, obiectivele şi perioada de desfăşurare a activităţilor acestora se stabilesc prin hotărâre a consiliului local. Membrii comisiei acţionează în limitele stabilite prin hotărâre.**(2) Comisia de analiză şi verificare prezintă consiliului local ori primarului, după caz, la termenul stabilit de acesta, raportul întocmit în urma analizelor şi verificărilor efectuate. Raportul cuprinde, dacă este cazul, propuneri concrete de îmbunătăţire a activităţii în domeniul supus analizei sau verificării.*Prevederile mai sus menționate se aplică și consiliului județean, conform art. 182 alin. (4) din Ordonanța de Urgență nr. 57/2019 privind Codul administrativ, cu modificările şi completările ulterioare.Art. 173 alin. (2) lit. d) din Ordonanța de Urgență nr. 57/2019 privind Codul administrativ, cu modificările şi completările ulterioare, prevede ca atribuție a consiliului județean exercitarea, în numele judeţului, a drepturilor şi obligaţiilor corespunzătoare participaţiilor deţinute la societăţi sau regii autonome, în condiţiile legii, respectiv ale OUG nr. 109/2011, Legii nr. 15/1990 și Legii nr.31/1990.Art. 100 - 103 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, stabilesc prevederi concrete privind modul de constituire și de desfășurare a activității comisiilor speciale de analiză și verificare. |
| * 1. **Cerinţe care reclamă oportunitatea actului administrativ:**
 |
| Oportunitatea constituirii comisiei este determinată de:* îmbunătăţirea guvernanţei corporative a întreprinderilor publice aflate sub autoritate reprezintă un obiectiv asumat de Consiliul Județean Cluj,
* existența unor disfuncţionalităţi în activitatea regiei autonome şi a societăţilor de sub autoritatea Consiliului Județean Cluj care afectează capacitatea acestor operatori economici de a contribui la veniturile bugetului Județului Cluj,
* efectele pandemiei Covid 19 impun adoptarea de măsuri prompte pentru eficientizarea activităţii operatorilor economici.
 |
| **2. Schimbari preconizate**:  |
| Comisia va elabora propuneri care să conducă la creşterea eficienţei operatorilor economici, la implementarea în funcţionarea acestora a mecanismelor de bună Guvernare, precum și la dezvoltarea de noi mecanisme de guvernanţă corporativă în lumina principiilor guvernanţei corporative a întreprinderilor de stat, dezvoltate de Organizaţia de Cooperare Economică şi Dezvoltare (OECD), mecanisme suplimentare de protecţie a drepturilor Județului Cluj asociate participațiilor deținute şi o transparenţă accentuată a activităţii operatorilor economici. |
| **Secțiunea a 2-a - Impactul socio-economic**:  |
| Promovând acest proiect de hotărâre se asigură îmbunătățirea activității întreprinderilor publice aflate sub autoritatea Consiliului Județean Cluj. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:**  |
| Nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:**  |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:**  |
| Comisia va prezenta Consiliului județean rapoarte în urma analizelor și verificărilor efectuate, cu propuneri concrete de îmbunătățire a activității. |
| **Secțiunea a 6-a - Anexe la referatul de aprobare: -** |

**INIȚIATOR,**

**PREȘEDINTE**

Alin Tișe

**PROIECT DE H O T Ă R Â R E**

**privind constituirea Comisiei speciale de analiză și verificare a activității întreprinderilor publice aflate sub autoritatea Consiliului Județean Cluj**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ………… din 2022 privind constituirea Comisiei speciale de analiză și verificare a activității întreprinderilor publice

aflate sub autoritatea Consiliului Județean Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 10.770/18.03.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 10.771/18.03.2022 şi Avizul cu nr...... din ......................... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Procesul - verbal nr. 4472/2022 încheiat cu ocazia desfăşurării şedinţei ordinare a Consiliului Judeţean Cluj din data de 10 februarie 2022;

Luând în considerare prevederile art. 100 - 103, ale art. 123 – 140 și ale art. 142 – 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 127 alin. (1) și alin. (2), ale art. 173 alin (1) lit. a) coroborat cu alin. (2) lit. d) și ale art. 182 alin.(4) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;
* art. 2-3 și ale art.58 din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice cu modificările și completările ulterioare;
* art. 3 alin. (2) Legea nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările și completările ulterioare;
* art.3 alin. (3), ale art. 61 alin. (2) Legea privind societăţile nr. 31/1990, republicată, cu modificările şi completările ulterioare

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se constituie Comisia specială de analiză și verificare a activității întreprinderilor publice aflate sub autoritatea Consiliului Județean Cluj, în următoarea componență:

1. Alexandru Cordoș – consilier județean
2. Traian Abrudan – consilier județean
3. Antal Geza – consilier județean
4. Ionuț Florea – consilier județean
5. Călin Cosma– consilier județean.

**(2)** Comisia constituită conform alin. (1) va analiza și verifica activitatea întreprinderilor publice aflate sub autoritatea Consiliului Județean Cluj în perioada 1.01.2019-31.03.2022, în domeniile financiar, economic, juridic, achiziții publice, managementul resurselor umane, modul de derulare a obiectivelor de investiții și programelor de dezvoltare.

**(3)** Comisia constituită conform alin. (1) își va desfășura activitatea în perioada 01.04.2022 – 30.06.2022, cu posibilitatea de prelungire a perioadei, și va prezenta Consiliului Județean un raport cu privire la analizele și verificările efectuate cuprinzând constatările, concluziile şi propunerile concrete de îmbunătăţire a activităţii în domeniul supus analizei sau verificării, care pot face obiectul unui proiect de hotărâre.

**(4)** Secretariatul comisieiconstituite conform alin. (1) va fi asigurat de către dna Cristina Șchiop – director general, dna Andreea Jucan – șef serviciu și dna Loredana Bădescu – consilier, funcționari publici în cadrul aparatului de specialitate al Consiliului Județean Cluj, Direcția Generală Buget-Finanțe, Resurse Umane.

**Art. 2. (1)** Membrii comisiei speciale de analiză şi verificare se întrunesc în ședințe și lucrează valabil în prezenţa majorităţii acestora.

**(2)** Participarea membrilor comisiei la şedinţele acestora este obligatorie.

**(3)** Comisia specială de analiză şi verificare ia hotărâri cu votul majorităţii membrilor prezenţi, votul fiind, de regulă, deschis, cu excepția situațiilor în care comisia hotărăște ca votul să fie secret, stabilind de la caz la caz şi modalitatea de exprimare a acestuia.

**Art. 3. (1)** După constituire, comisia specială de analiză şi verificare îşi alege un preşedinte, cu votul deschis al majorităţii membrilor, exprimat prin ridicare de mâini.

**(2)** Preşedintele comisiei speciale de analiză şi verificare conduce lucrările acestora şi asigură convocarea membrilor acestora în şedinţe de lucru, prin intermediul secretariatului, cu cel puţin o zi înaintea acestora.

**Art. 4**. Cu punerea în aplicare a prevederilor prezentei hotărâri se încredinţează membrii comisiei constituite la art. 1 alin. (1) și persoanele nominalizate la art. 1 alin.(4).

**Art. 5.** Prezenta hotărâre se comunică Direcţiei Generale Buget-Finanţe, Resurse Umane, membrilor comisiei constituite la art. 1 alin. (1), persoanelor nominalizate la art. 1 alin. (4), precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin TIŞE Simona Gaci**

**Nr……. din …………martie 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 10.771/18.03.2022

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | constituirea Comisiei speciale de analiză și verificare a activității întreprinderilor publice aflate sub autoritatea Consiliului Județean Cluj |
| ***Compartiment de resort:*** | Direcția Generală Buget-Finanțe, Resurse Umane |
| ***Secțiunea 1 - Documentare și analiză:***  |
| La analiza prezentului proiect de hotărâre s-a ținut cont de:* art. 127 alin. (1), alin. (2), art. 173 alin. (2) lit. d) și art. 182 alin.(4) din Ordonanța de Urgență nr. 57/2019 privind Codul administrativ, cu modificările şi completările ulterioare;
* Ordonanţă de Urgenţă nr. 109/2011 privind guvernanţa corporativă a întreprinderilor publice, cu modificările și completările ulterioare;
* Legea nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările și completările ulterioare;
* Legea privind societăţile nr. 31/1990, republicată, cu modificările şi completările ulterioare;
* art. 100 - 103 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;
* Procesul - verbal nr. 4472/2022 încheiat cu ocazia desfăşurării şedinţei ordinare a Consiliului Judeţean Cluj din data de 10 februarie 2022;
 |
| ***Secțiunea a 2-a Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** |
| În ședința Consiliului Județean Cluj din data de 10.02.2022 s-a stabilit necesitatea constituirii unei Comisii speciale de analiză și verificare a activității întreprinderilor publice aflate sub autoritatea Consiliului Județean Cluj care să aibă ca obiectiv formularea de propuneri concrete de îmbunătăţire a activităţii în domeniul supus analizei și verificării.Consiliul Județean Cluj are calitatea de autoritate tutelară, conform art. 2 pct.2 lit.a) și b) și pct.3 lit.a) și b) din OUG nr. 109/2011, pentru o regie autonomă și mai multe societăți la care exercită, în numele Județului Cluj, calitatea de acţionar unic, majoritar sau deţine controlul.Art. 58 din Ordonanţa de Urgenţă nr. 109/2011 privind guvernanţa corporativă a întreprinderilor publice, cu modificările și completările ulterioare prevede:***(1)****Autoritatea publică tutelară elaborează în fiecare an un raport privitor la întreprinderile publice aflate în subordine, în coordonare, sub autoritate ori în portofoliu. Raportul este publicat pe pagina de internet a autorităţii publice tutelare până la sfârşitul lunii iunie a anului în curs.****(2)****Raportul prevăzut la alin. (1) va cuprinde cel puţin informaţii privind:****a)****politica de acţionariat a autorităţii publice tutelare;****b)****modificări strategice în funcţionarea întreprinderilor publice: fuziuni, divizări, transformări, modificări ale structurii de capital ş.a.;****c)****evoluţia performanţei financiare şi nefinanciare a întreprinderilor publice aflate în subordine, în coordonare, sub autoritate ori în portofoliul autorităţii publice tutelare: reducerea plăţilor restante, profit ş.a.;****d)****politicile economice şi sociale implementate de întreprinderile publice aflate în subordine, în coordonare, sub autoritate ori în portofoliul autorităţii publice tutelare şi costurile sau avantajele acestora;****e)****date privind opiniile cu rezerve ale auditorilor externi şi preocupările de înlăturare şi prevenire a acestora;****f)****alte elemente stabilite prin decizie sau ordin a/al autorităţii publice tutelare.****(3)****Informaţiile referitoare la politica de acţionariat a autorităţii publice tutelare vizează cel puţin:****a)****obiectivele politicii de acţionariat exprimate prin scrisoarea de aşteptări şi prevăzute în contractul de mandat;****b)****indicatorii economico-financiari şi nefinanciari, raportaţi la ţinte asumate public prin scrisoarea de aşteptări, sau bugetele de venituri şi cheltuieli ale întreprinderilor publice;****c)****evoluţia participaţiei statului la întreprinderi publice (privatizare, dobândirea de noi acţiuni);****d)****valoarea dividendelor repartizate statului - acţionar;****e)****selecţia administratorilor şi a directorilor, execuţia mandatului acestora.*Secretariatul Comisiei speciale de analiză și verificare a activității întreprinderilor publice aflate sub autoritatea Consiliului Județean Cluj formată din consilieri județeni, se asigura de către funcționari publici din cadrul Direcției Generale Buget-Finanțe, Resurse Umane care au atribuții de guvernanță corporativă. |
| ***Secțiunea a 3-a - Efecte preconizate ale aplicării actului administrativ:*** *(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** |
| Comisia va prezenta Consiliului județean rapoarte în urma analizelor și verificărilor efectuate, cu propuneri concrete de îmbunătățire a activității întreprinderilor publice.  |
| ***Secțiunea a 4-a - Concluzii/propuneri:***  |
| În urma analizării proiectului de hotărâre și a documentării efectuate, certificăm că proiectul de hotărâre **îndeplinește** cerințele tehnice specificate în Secțiunea a 2-a. |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Elaborat: director general | Cristina Șchiop | 18.03.2022 |  |

|  |
| --- |
| **CIRCUIT PROIECT DE HOTĂRÂRE**  |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** |
| Compartimentele de resort nominalizate(Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/stabilire date de întocmire | Raport întocmit/Refuz întocmire raport/semnătură |
| Direcția Generală Buget-Finanțe, Resurse Umane | 18.03.2022 |  | Raport întocmit |
|  |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** |
| Numele și prenumele consilierului juridic | Semnătura persoanei competente pentru nominalizare | Aviz acordat/Refuz aviz/semnătură |
| Cristina Oltean |  | avizat |
|  |
| **3. Transmitere proiect în vederea avizării pentru legalitate de către secretarul general al judeţului** |
| Numele și prenumele secretarului general al județului | Caracterul normativ sau individual al proiectului | Avizul acordat/Refuz aviz/semnătură |
| Simona Gaci | individual | avizat |
|  |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/stabilire date de întocmire | Avizul adoptat/Aviz implicit favorabil |
| 4 |  |  |  |